วินจยย.รอคอยเงิน 5 พันด้วยความหวัง ช่วยต่อลมหายใจ พอมีกินประทังชีวิต
ลุงขี่วินจยย.ที่ภูเก็ต รอคอยเงินเยียวยา 5000 บาทด้วยความหวัง ลงทะเบียนไป 98 คน แต่ได้เงินแค่คนเดียว เผยรายจ่ายมาแล้ว ทั้งค่าเช่าบ้าน ค่าผ่อนจยย. ถ้าได้เงินมาเหมือนต่อลมหายใจ พอมีกินประทังชีวิตเมื่อวันที่ 8 เม.ย. 63 ที่สถานนีขนส่งแห่งที่ 2 (บขส.แห่งที่ 2) ของจังหวัดภูเก็ต มีคิวรถจักรยานยนต์รับจ้าง ซึ่งมีสมาชิกทั้งสิ้น 98 คน และทุกคนได้ลงทะเบียนผ่านเว็บไซต์เราไม่ทิ้งกัน ทุกคน เพื่อรับเงินเยียวยา 5000 บาท เป็นเวลา 6 เดือน โดยวันนี้มีสมาชิก 1 คน จาก 98 คน ที่ได้รับเงิน 5000 บาท จากโครงการดังกล่าว ส่วนคนที่ยังไม่ได้รับก็ตั้งหน้าตั้งตารอด้วยความหวังนายบุญโชติ ปิยพาณีกุล วินรถจักรยานยนต์รับจ้างคิวดังกล่าว เปิดเผยกับทีมข่าวไทยรัฐว่า ตนเป็นคนหนึ่งที่ลงทะเบียนตามโครงการดังกล่าว และได้รับเอสเอ็มเอสยืนยันว่าลงทะเบียบครบถูกต้อง ซึ่งวันนี้รัฐบาลกำหนดจ่ายเงินล็อตแรก ตนกับเพื่อนๆ ก็รอคอยเงินจำนวนนี้ทั้งนี้ ตนคาดว่าเงินที่ได้มาจะช่วยบรรเทาทุกข์ที่เกิดขึ้น แต่ตนก็รอตั้งแต่เมื่อคืนจนถึงเช้า ก็ยังไมได้รับเอสเอ็มเอสว่ามีเงินเข้ามา ความหวังที่มีอยู่ก็เริ่มถดถอยลงไปเรื่อยๆ ยิ่งเห็นข่าวว่าคนไม่เดือดร้อนจริงๆ แต่ไปลงทะเบียนกลับได้เงิน ก็รู้สึกหดหู่ตอนนี้ ตนมีค่าใช้จ่ายที่จำเป็นในแต่ละเดือน คือ ค่าเช่าบ้าน ค่าน้ำ ค่าไฟ รวมประมาณ 2100 บาท ค่าส่งรถจักรยานยนต์ ค่าใช้จ่ายประจำวันอีก เมื่อก่อนรายได้เดือนละ 12000 บาท แต่ตอนนี้ไม่มีรายได้เลยสักบาท เพราะ บขส.ปิด ไม่มีคนเดินทาง ส่วนเงินที่เก็บเล็กเก็บน้อยก็เอามาใช้จ่ายเกือบหมดแล้วถ้าไม่ได้เงินจากรัฐบาลมาช่วยพยุงชีวิตให้เดินต่อไป ก่อนสถานการณ์จะคลี่คลาย ก็คงถูกเขายึดมอเตอร์ไซค์ และคงถูกไล่ออกจากห้องเช่าแน่ๆ ก็อยากให้รัฐบาลดูความเป็นจริง อยากให้คนที่เขาเดือดร้อนจริงๆ ได้เงิน ยิ่งค่าครองชีพที่ภูเก็ตแพงมาก ทุกคนประสบปัญหาเดือดร้อนจริงทุกอาชีพ ยิ่งต้องพิจารณาเป็นอันดับต้นๆ.
ลุงขี่วินจยย.ที่ภูเก็ต รอคอยเงินเยียวยา 5000 บาทด้วยความหวังลงทะเบียนไป 98 คนแต่ได้เงินแค่คนเดียว เผยรายจ่ายมาแล้วทั้งค่าเช่าบ้าน ค่าผ่อนจยย. ถ้าได้เงินมาเหมือนต่อลมหายใจ พอมีกินประทังชีวิต
เราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,โควิด-19,รอเงิน 5 พันบาท,ภูเก็ต,ข่าวทั่วไป